บริษัทและบริษัทย่อยประกอบธุรกิจเกี่ยวกับการลงทุนพัฒนาและดำเนินธุรกิจโรงแรมที่สอดคล้องกับทำเล
สถานที่ตั้ง และกลุ่มเป้าหมาย เป็นธุรกิจหลัก โดยมีธุรกิจอื่นได้แก่ ธุรกิจพื้นที่ให้เช่า
อาคารสำนักงานและร้านค้าเช่า เป็นต้น รายละเอียดตามประเภทของธุรกิจต่าง ๆ มีดังนี้

4.1 ธุรกิจโรงแรม 

4.1.1 ลักษณะธุรกิจและการบริการ

ธุรกิจโรงแรมที่บริษัทให้บริการอยู่ในปัจจุบันได้แก่

1.  โรงแรม แกรนด์ ไฮแอท เอราวัณ กรุงเทพ (Grand Hyatt Erawan Bangkok)

www.bangkok.grand.hyatt.com

  ---------------------------- --- ---------------------------------------
  มาตรฐานโรงแรม                :   Luxury Hotel

  จำนวนห้องพัก                   :   380 ห้อง

  สถานที่ตั้ง                      :   ถนนราชดำริ กรุงเทพฯ

  สิทธิการเช่าที่ดินคงเหลือระยะเวลา   :   32 ปี

  เปิดดำเนินการ                  :   ปี 2534

  บริหารงานโดย                  :   กลุ่ม Hyatt Corporation

  ดำเนินการโดย                  :   บริษัท โรงแรม เอราวัณ จำกัด (มหาชน)
  ---------------------------- --- ---------------------------------------

2.  โรงแรม เจ ดับ บลิว แมริออท กรุงเทพ (JW Marriott Hotel Bangkok)

  www.marriott.com

  ---------------------------- --- ---------------------------------------
  มาตรฐานโรงแรม                :   Luxury Hotel

  จำนวนห้องพัก                   :   441 ห้อง

  สถานที่ตั้ง                      :   ถนนสุขุมวิท ซอย 2 กรุงเทพฯ

  สิทธิการเช่าที่ดินคงเหลือระยะเวลา   :   35 ปี

  เปิดดำเนินการ                  :   ปี 2540

  บริหารงานโดย                  :   กลุ่ม Marriott International, Inc.

  ดำเนินการโดย                  :   บริษัท ดิ เอราวัณ กรุ๊ป จำกัด (มหาชน)
  ---------------------------- --- ---------------------------------------

3.  เรเนซองส์ เกาะสมุย รีสอร์ท แอนด์ สปา (Renaissance Koh Samui Resort and
    Spa)

  www.marriott.com

  --------------------------- --- ---------------------------------------
  มาตรฐานโรงแรม               :   Luxury Resort & Spa

  จำนวนห้องพัก                  :   Deluxe 45 ห้อง และ Pool Villa 33 ห้อง

  สถานที่ตั้ง                     :   หาดละไม เกาะสมุย สุราษฎร์ธานี

  เปิดดำเนินการ                 :   ปี 2548

  บริหารงานโดย                 :   กลุ่ม Marriott International, Inc.

  ดำเนินการโดย                 :   บริษัท ดิ เอราวัณ กรุ๊ป จำกัด (มหาชน)
  --------------------------- --- ---------------------------------------

4.  โรงแรม คอร์ทยาร์ด โดย แมริออท กรุงเทพ (Courtyard By Marriott Bangkok)

www.marriott.com

  --------------------------- --- ---------------------------------------
  มาตรฐานโรงแรม               :   Midscale Hotel

  จำนวนห้องพัก                  :   316 ห้อง

  สถานที่ตั้ง                     :   ซอยมหาดเล็กหลวง ถนนราชดำริ กรุงเทพฯ

  เปิดดำเนินการ                 :   ปี 2550

  สิทธิการเช่าคงเหลือระยะเวลา     :   28 ปี

  บริหารงานโดย                 :   กลุ่ม Marriott International, Inc.

  ดำเนินการโดย                 :   บริษัท ดิ เอราวัณ กรุ๊ป จำกัด (มหาชน)
  --------------------------- --- ---------------------------------------

5. ซิกเซ้นท์ เดสทิเนชั่น สปา ภูเก็ต (Six Senses Destination Spa Phuket)

www.sixsenses.com

  ----------------------------- --- --------------------------------------
  มาตรฐานโรงแรม                 :   Luxury Destination Spa

  จำนวนห้องพัก                    :   Pool villas 61 ห้อง

  สถานที่ตั้ง                       :   เกาะ นาคาใหญ่ ภูเก็ต

  เปิดดำเนินการ                   :   ปี 2551

  บริหารงานโดย                   :   กลุ่ม Six Senses Resorts & Spas

  ดำเนินการโดย                   :   บริษัท เอราวัณ ภูเก็ต จำกัด
  ----------------------------- --- --------------------------------------

  6. โรงแรม ฮอลิเดย์ อินน์ พัทยา (Holiday Inn Pattaya)

www.holidayinn.com

  ----------------------------- --- --------------------------------------
  มาตรฐานโรงแรม                 :   Midscale Hotel

  จำนวนห้องพัก                    :   367 ห้อง

  สถานที่ตั้ง                       :   ถนนพัทยาสาย 1 จ. ชลบุรี

  เปิดดำเนินการ                   :   ปี 2552

  บริหารงานโดย                   :   InterContinental Hotels Group

  ดำเนินการโดย                   :   บริษัท ดิ เอราวัณ กรุ๊ป จำกัด (มหาชน)
  ----------------------------- --- --------------------------------------

  7. โรงแรม ไอบิส ภูเก็ต ป่าตอง (Ibis Phuket Patong)

www.ibishotel.com

  --------------------------- --- ---------------------------------------
  มาตรฐานโรงแรม               :   Economy Hotel

  จำนวนห้องพัก                  :   258 ห้อง

  สถานที่ตั้ง                     :   หาดป่าตอง ภูเก็ต

  เปิดดำเนินการ                 :   ปี 2550

  บริหารงานโดย                 :   Accor Group

  ดำเนินการโดย                 :   บริษัท ดิ เอราวัณ กรุ๊ป จำกัด (มหาชน)
  --------------------------- --- ---------------------------------------

8. โรงแรม ไอบิส พัทยา (Ibis Pattaya)

www.ibishotel.com

  --------------------------- --- ---------------------------------------
  มาตรฐานโรงแรม               :   Economy Hotel

  จำนวนห้องพัก                  :   259 ห้อง

  สถานที่ตั้ง                     :   ถนนพัทยาสาย 2 พัทยา ชลบุรี

  เปิดดำเนินการ                 :   ปี 2551

  บริหารงานโดย                 :   Accor Group

  ดำเนินการโดย                 :   บริษัท ดิ เอราวัณ กรุ๊ป จำกัด (มหาชน)
  --------------------------- --- ---------------------------------------

  9. โรงแรม ไอบิส กรุงเทพ สาทร (Ibis Bangkok Sathorn)

www.ibishotel.com

  ---------------------------- --- ---------------------------------------
  มาตรฐานโรงแรม                :   Economy Hotel

  จำนวนห้องพัก                   :   213 ห้อง

  สถานที่ตั้ง                      :   ซอยงามดูพลี ถนนพระราม 4 กรุงเทพฯ

  เปิดดำเนินการ                  :   ปี 2551

  สิทธิการเช่าที่ดินคงเหลือระยะเวลา   :   28 ปี

  บริหารงานโดย                  :   Accor Group

  ดำเนินการโดย                  :   บริษัท ดิ เอราวัณ กรุ๊ป จำกัด (มหาชน)
  ---------------------------- --- ---------------------------------------

  10. โรงแรม ไอบิส สมุย บ่อผุด (Ibis Samui Bophut)

www.ibishotel.com

  --------------------------- --- ---------------------------------------
  มาตรฐานโรงแรม               :   Economy Hotel

  จำนวนห้องพัก                  :   258 ห้อง

  สถานที่ตั้ง                     :   หาดบ่อผุด เกาะสมุย สุราษฎร์ธานี

  เปิดดำเนินการ                 :   ปี 2551

  บริหารงานโดย                 :   Accor Group

  ดำเนินการโดย                 :   บริษัท ดิ เอราวัณ กรุ๊ป จำกัด (มหาชน)
  --------------------------- --- ---------------------------------------

  11. โรงแรม ไอบิส กรุงเทพ นานา (Ibis Bangkok Nana)

www.ibishotel.com

  ---------------------------- --- ---------------------------------------
  มาตรฐานโรงแรม                :   Economy Hotel

  จำนวนห้องพัก                   :   200 ห้อง

  สถานที่ตั้ง                      :   สุขุมวิทย ซอย 4 (นานา)

  สิทธิการเช่าที่ดินคงเหลือระยะเวลา   :   29 ปี

  เปิดดำเนินการ                  :   ปี 2552

  บริหารงานโดย                  :   Accor Group

  ดำเนินการโดย                  :   บริษัท ดิ เอราวัณ กรุ๊ป จำกัด (มหาชน)
  ---------------------------- --- ---------------------------------------

  12. โรงแรม ไอบิส ภูเก็ต กะตะ (Ibis Phuket Kata)

www.ibishotel.com

  ----------------------------- --- --------------------------------------
  มาตรฐานโรงแรม                 :   Economy Hotel

  จำนวนห้องพัก                    :   258 ห้อง

  สถานที่ตั้ง                       :   หาดกะตะ ภูเก็ต

  เปิดดำเนินการ                   :   ปี 2552

  บริหารงานโดย                   :   Accor Group

  ดำเนินการโดย                   :   บริษัท ดิ เอราวัณ กรุ๊ป จำกัด (มหาชน)
  ----------------------------- --- --------------------------------------

  โครงการที่อยู่ระหว่างดำเนินการพัฒนา มี 4 โรงแรมดังต่อไปนี้

  1). โรงแรม ไอบิส ริเวอร์ไซด์ กรุงเทพฯ จำนวน 267 ห้อง ตั้งอยู่บนพื้นที่ประมาณ 6 ไร่
  ริมแม่นํ้าเจ้าพระยาบริเวณเจริญนคร ซอย 17 (ที่ดินเป็นสัญญาเช่าที่ดินชึ่งบริษัท เอราวัณ
  เจ้าพระยา จำกัด บริษัทย่อยได้เช่าจากบุคคลที่ไม่ได้เกี่ยวโยงกับบริษัท ในปี 2547
  แต่ยังไม่ได้พัฒนา โดยมีระยะเวลาเช่า 30 ปี นับแต่วันที่ 1 พฤศจิกายน 2547 เป็นต้นไป)
  โรงแรมนี้มุ่งเน้นที่จะให้บริการกลุ่มลูกค้านักท่องเที่ยว ใช้เงินลงทุนเพิ่มเติมอีกประมาณ 400
  ล้านบาท
  ปัจจุบันโครงการอยู่ระหว่างการก่อสร้างและคาดว่าจะแล้วเสร็จพร้อมเปิดดำเนินธุรกิจได้ภายในสิ้นปี
  2553

  2). โรงแรม ไอบิส หัวหิน จำนวน 200 ห้อง ตั้งอยู่บนพื้นที่ประมาณ 2 ไร่
  บริเวณใกล้โรงแรมชีวาศรม หัวหิน
  (ซึ่งบริษัทได้เข้าทำสัญญาซื้อที่ดินจากบุคคลที่ไม่ได้เกี่ยวโยงกับบริษัทในเดือนมีนาคม2551)
  โรงแรมนี้มุ่งเน้นที่จะให้บริการกลุ่มลูกค้านักท่องเที่ยว ใช้เงินลงทุนรวมประมาณ 400 ล้านบาท
  ซึ่งบริษัทจะพิจารณาเริ่มดำเนินการก่อสร้างและเปิดดำเนินธุรกิจในเวลาที่เหมาะสม

  3). โรงแรม ไอบิส กระบี่ จำนวน 200 ห้อง ตั้งอยู่บนพื้นที่ประมาณ4 ไร่ บริเวณหาดอ่าวนาง
  (ซึ่งบริษัทได้เข้าซื้อที่ดินจากบุคคลที่ไม่ได้เกี่ยวโยงกับบริษัทในเดือนกุมภาพันธ์ 2551)
  โรงแรมนี้มุ่งเน้นที่จะให้บริการกลุ่มลูกค้านักท่องเที่ยว ใช้เงินลงทุนรวมประมาณ 352 ล้าน
  ซึ่งบริษัทจะพิจารณาเริ่มดำเนินการก่อสร้างและเปิดดำเนินธุรกิจในเวลาที่เหมาะสม

  4). โรงแรม ไอบิส ศรีราชา จำนวน 200 ห้อง ตั้งอยู่บนพื้นที่ประมาณ1.5 ไร่
  ใจกลางย่านธุรกิจของ อำเภอ ศรีราชา ชลบุรี
  (ซึ่งบริษัทได้เข้าซื้อที่ดินจากบุคคลที่ไม่ได้เกี่ยวโยงกับบริษัทในเดือนพฤศจิกายน 2550)
  โรงแรมนี้มุ่งเน้นที่จะให้บริการกลุ่มลูกค้านักธุรกิจในบริเวณนิคมอุตสาหกรรมแหลมฉบัง
  ใช้เงินลงทุนรวมประมาณ 330 ล้านบาท
  ซึ่งบริษัทจะพิจารณาเริ่มดำเนินการก่อสร้างและเปิดดำเนินธุรกิจในเวลาที่เหมาะสม

4.1.2 การตลาดและภาวะการแข่งขัน

1.  นโยบายและลักษณะการตลาดของการบริการ

  นโยบายทางการตลาด และกลยุทธ์ทางการตลาด

สำหรับจุดขายของโรงแรมในเครือ คือ ชื่อเสียงและ ผู้บริหารของโรงแรม
ทำเลของโรงแรมตั้งความสะดวกในการเดินทาง
คุณภาพการให้บริการแก่ลูกค้าในระดับมาตรฐานสากล
บริษัทยังได้มีการสร้างทีมงานโดยเฉพาะทางด้านการตลาดและการขายให้มีประสิทธิภาพมากยิ่งขึ้น
เพื่อรักษาฐานลูกค้าที่มีอยู่เดิมและ เพิ่มฐานลูกค้าใหม่ให้มากขึ้น
สำหรับกลยุทธ์ทางการตลาดของแต่ละโรงแรมสามารถสรุปได้ดังนี้

-   โรงแรมแกรนด์ ไฮแอท เอราวัณ

  โรงแรม แกรนด์ ไฮแอท เอราวัณ ได้มีการพัฒนาปรับปรุง และขยายธุรกิจในส่วนต่างๆ เพื่อเพิ่ม

  ศักยภาพในการแข่งขันกับโรงแรมคู่แข่ง และโรงแรมที่จะเกิดขึ้นใหม่อย่างต่อเนื่อง

-   ในปีที่ผ่านมา ทางโรงแรมได้ดำเนินการพัฒนาห้องประชุมสัมนาภายใต้ชื่อว่า The Campus
    โดยใช้แนวคิดในการพัฒนาห้องประชุมสัมนาในโรงแรมแบบห้องบรรยายในมหาวิทยาลัยซึ่งเป็นโครงการที่ทาง
    ไฮแอท จะเริ่มทำไปทั่วโลกโดยจะเปิดตัวที่แรกที่ โรงแรมแกรนด์ ไฮแอท เอราวัณ
    ซึ่งเปิดให้ดำเนินการในเดือน เมษายน 2552 โดยจะทำให้มีเนื้อที่ของห้องประชุมเพิ่มขึ้นอีก
    1500 ตรม

-   นอกจากการพัฒนาห้องประชุมสัมนาแล้ว ทางโรงแรมยังได้มีโครงการพัฒนาร้านอาหาร
    Tables ซึ่งเป็นร้านอาหารสไตล์ Classic European
    นอกเหนือจากรายการเมนูอาหารตามปกติแล้ว สำหรับตอนกลางวันจะเพิ่ม set menu
    เพื่อความสะดวกรวดเร็วสำหรับลูกค้าธุรกิจที่มีเวลาจำกัดในช่วงกลางวัน
    ร้านอาหารเริ่มเปิดให้ดำเนินการในเดือน ธันวาคม 2552
    และจะมีการทำประชาสัมพันธ์อย่างเต็มรูปแบบในต้นปี 2553

-   โรงแรมแกรนด์ ไฮแอท เอราวัณ ได้รับรางวัลจากหน่วยงานต่างๆมาตลอด โดยล่าสุดในปี
    2552 ได้รับรางวัล/อาทิเช่น

    -   TTG Travel Awards 2009 - The Best City Hotel in Bangkok by TTG,
        October 2009

    -   Business Travellers Awards 2009 - Best Business Hotel in Bangkok
        by Business

        Traveller Asia Pacific, October 2009

    -   Erawan Tea Room recognised as Top 5 finest restaurant in
        Thailand and one of

        Asia’s Finest Restaurants by The Miele Guide 2009/2010,
        September 2009

    -   Best Conference Hotels in Asia Ranked No. 6 by
        SmartTravelAsia.com readers,

        September 2009

    -   Best Business Hotels in Asia Ranked No. 12 by
        SmartTravelAsia.com readers,

        September 2009

    -   Best Spa Hotels in Asia Ranked No. 17 by SmartTravelAsia.com
        readers, September

        2009

    -   Spasso - 2009 Thailand’s Best Restaurants by Thailand Tatler,
        March 2009

    -   โรงแรม เจ ดับบลิว แมริออท กรุงเทพฯ

-   ในปี 2551 ทางโรงแรมเจ ดับบลิว แมริออท กรุงเทพได้ปรับปรุงห้อง Executive Lounge
    ซึ่งเป็นบริการพิเศษสำหรับแขกผู้พักชั้น Executive โดยมีบริการอาหาร ของว่าง
    ห้องประชุมส่วนตัว อินเตอร์เน็ต และอื่นๆ

-   ส่วนทางด้านร้านอาหารของโรงแรมได้รับความยอมรับจากทางนิตยสารต่างๆ
    ว่าเป็นภัตตาคารระดับแนวหน้าของประเทศโดยมีภัตตาคาร 4 แห่งเป็นหลัก คือ Tsu Nami
    Japanese Restaurant New York Steakhouse และ Marriott Café

-   โรงแรมเจ ดับบลิว แมริออท กรุงเทพ ได้รับรางวัลจากหน่วยงานต่างๆ อาทิเช่น

    -   The 100 Best Hotels in Asia Readers Choice Awards - Conde Nast
        Traveler (USA) – October

    -   Best Business Hotel Award 2009, Top 25 in Asia category – Smart
        Travel Asia.com

    -   Best Conference Hotel Award 2009, Top 25 in Asia category –
        Smart Travel Asia.com

    -   Best Employers in Thailand and Asia 2009 by Hewitt Associates

    -   2009 U.S. Hotel Chain Survey with 1st Satisfaction Scores
        Business – Travel News

    -   BusinessWeek’s List of Customer Service Champs, Top 25 –
        BusinessWeek

    -   World’s 710 Best Places to Stay with a score of 87.7, Hotel Gold
        List – Conde Nast Traveler Magazine

    -   New York Steakhouse Thailand Best Restaurant 2009 – Voted by
        readers of Thailand Tattler magazine

    -   Best Business Hotel Award 2008 – Smart Travel Asia.com

    -   Best Conference Hotel Award 2008 – Smart Travel Asia.com

    -   Best Business Hotel in Bangkok by (Business Traveler Asia
        Pacific)

    -   เรเนซองส์ เกาะสมุย รีสอร์ท แอนด์ สปา

-   ตั้งอยู่ทำเลเนินเขาที่สวยงาม มีห้องพักทั้งแบบ Deluxe และ Pool Villa
    ที่เน้นความเป็นส่วนตัว บริหารโดยกลุ่มแมริออทซึ่งเป็นผู้บริหารโรงแรมระดับโลก
    ที่มีมาตรฐานสูงในด้านบริการ และห้องพัก
    พร้อมระบบการสำรองห้องพักที่มีประสิทธิภาพจากการที่มีเครือข่ายครอบคลุมทั่วโลก

    -   โรงแรม คอร์ทยาร์ด โดย แมริออท กรุงเทพฯ

-   โรงแรม คอร์ทยาร์ดฯ เปิดให้บริการในปี 2550 มีห้องพักทั้งแบบ Deluxe แบบ Premier
    และ แบบ Suite
    โดยเน้นการให้บริการที่สะดวกสบายและผ่อนคลายสำหรับกลุ่มลูกค้าที่มีความคล่องตัวสูง
    เป็นโรงแรม คอร์ทยาร์ดแห่งแรกในประเทศไทย

-   โรงแรม คอร์ทยาร์ดฯ ได้รับรางวัลจากหน่วยงานต่างๆ อาทิเช่น

    -   MoMo Café – Best Restaurant Award 2008 – Thailand Tattler
        Magazine

-   โรงแรม ไอบิส

-   โรงแรมไอบิสตั้งอยู่ในแหล่งท่องเที่ยวที่สำคัญของประเทศไทย เช่น กรุงเทพฯ ภูเก็ต พัทยา
    สมุย ซึ่งเป็นจังหวัดที่มีจำนวนนักท่องเที่ยวและมีอัตราการเพิ่มขึ้นของนักท่องเที่ยวสูง
    โดยให้ความสำคัญกับความคุ้มค่าและมาตรฐานในการให้บริการ
    โดยผู้ชำนาญด้านการบริหารโรงแรมจาก Accor

-   ปัจจุบันได้เปิดให้ดำเนินการแล้ว 6 โรงแรมคือ โรงแรม ไอบิส ป่าตอง โรงแรม ไอบิส
    พัทยา โรงแรมไอบิส สาทร โรงแรม ไอบิส สมุย โรงแรม ไอบิส นานา และโรงแรม ไอบิส
    กะตะ

-   โรงแรมไอบิส ได้รับรางวัลจากหน่วยงานต่างๆ อาทิเช่น

-   Best new comer 2008-2009 on AsiaWebDirect for ibis Bangkok Nana

-   Best new comer 2008-2009 on Latestays.com for ibis Bangkok Nana

-   10 top producers in 2008-2009 for Wotif Group for ibis Pattaya

-   ซิกเซ้นท์ เดสทิเนชั่น สปา ภูเก็ต

-   ซิกเซ้นท์ เดสทิเนชั่น สปา ภูเก็ต เป็น Holistic Spa ระดับ 5 ดาว
    ที่ได้รับออกแบบระดับพรีเมี่ยม จาก Six Sense ตั้งอยู่บนเกาะ นาคาใหญ่
    เปิดดำเนินการเมื่อเดือนกรกฎาคม 2551 ประกอบด้วย Pool villas ทั้งหมด 61 หลัง
    และห้อง treatment จำนวน 30 ห้อง

-   ซิกเซ้นท์ เดสทิเนชั่น สปา ภูเก็ต เน้นให้บริการทาง wellness
    มีโปรแกรมเพื่อสุขภาพที่ปรับให้เหมาะสมเฉพาะบุคคลที่จะช่วยเปลี่ยน life style
    ไปสู่สุขภาพที่ดีขึ้นอย่างยั่งยืนจากบริการทางสุขภาพที่ครบวงจรตั้งแต่การให้คำปรึกษา
    การรักษาและติดตามผลอย่างต่อเนื่อง ภายใต้แนวคิดที่ผสมผสานรูปแบบของ Chinese,
    Indian, Indonesian and Thai ไว้ด้วยกันอย่างลงตัว
    โดยผลิตภัณฑ์ที่ใช้ภายในโรงแรมจะเป็นผลิตภัณฑ์เพื่อสุขภาพทั้งหมด

-   ซิกเซ้นท์ เดสทิเนชั่น สปา ภูเก็ตได้รับรางวัลจากหน่วยงานต่างๆ อาทิเช่น

-   AsiaSpa Awards Destination Spa of the Year

-   SpaFinder Readers’ Choice Awards 2009 - Top Ten Spa in the Best
    Environmental

  Practicest

-   Holidays For Couples Magazine - Australia Honeymoon Hot List 2009

-   Travel + Leisure - Southeast Asia The It List 2009 - The top 45 new
    hotels of the year

-   Condé Nast Traveler - USA The Hot List 2009 - The Hot List 2009

-   Condé Nast Traveller - UK The Hot List 2009

-   Spa Finder Top Ten Spas in Asia

-   Luxury Travel & Style Magazine, Australia 9th Place Best Overseas

-   โรงแรม ฮอลิเดย์ อินน์ พัทยา

  - โรงแรม ฮอลิเดย์ อินน์ พัทยาเปิดให้บริการในไตรมาศที่ 4 ปี 2552 โดยมีห้องพักทั้งหมด 6
  แบบ คือ Deluxe, Executive, Corner, Family Suite, King Suite และ
  Executive Suite โดยมีบริการต่างๆทั้งสำหรับนักท่องเที่ยว และ นักธุรกิจ ครบครัน คือ
  ห้องประชุม, Business Centre, Tea Tree Spa, Kids Club, และ ร้านอาหารทั้งหมด
  5 แห่ง

  ลักษณะลูกค้าและกลุ่มลูกค้าเป้าหมาย

-   ธุรกิจโรงแรมแกรนด์ ไฮแอท เอราวัณ และ โรงแรม เจ ดับบลิว แมริออท กรุงเทพฯ

  ลูกค้าหลักของทางโรงแรม เป็นนักธุรกิจ และ นักท่องเที่ยวชาวต่างชาติ
  รวมถึงนักธุรกิจชาวไทยที่มีระดับรายได้และกำลังซื้อสูง
  และลูกค้าทั่วไปที่เข้ามาใช้บริการห้องอาหาร และห้องจัดเลี้ยงของทางโรงแรม
  ซึ่งลูกค้าของโรงแรมจะเป็นรายย่อยทั้งสิ้น กลุ่มลูกค้าเป้าหมายสามารถแบ่งเป็น 2 กลุ่มหลักคือ
  นักธุรกิจ และนักท่องเที่ยว โดยลูกค้าของทั้งสองโรงแรม ส่วนใหญ่ จะเป็นกลุ่มนักธุรกิจ
  (70-80%)

-   โรงแรม คอร์ทยาร์ด โดย แมริออท กรุงเทพฯ

  ลูกค้าหลักของทางโรงแรมจะเป็นกลุ่มนักธุรกิจ และ นักท่องเที่ยวชาวต่างชาติกำลังซื้อปานกลาง
  โดยลูกค้าส่วนใหญ่ จะเป็นกลุ่มนักธุรกิจ เช่นเดียวกับโรงแรมแกรนด์ ไฮแอท เอราวัณ และ
  โรงแรม เจ ดับบลิว แมริออท ฯ และเนื่องจากโรงแรมตั้งอยู่ในทำใกล้แหล่งการค้า
  และสะดวกในการเดินทาง จึงสามารถรองรับนักท่องเที่ยวได้ดี
  ส่วนห้องจัดเลี้ยงจะเน้นลูกค้าทั้งที่เข้าพัก และลูกค้าธุรกิจในพื้นที่ ซึ่งเป็นกลุ่มขนาดกลาง
  โดยมีพื้นที่จัดเลี้ยงขนาด 5 ห้องรวม 390 ตารางเมตร

-   เรเนซองส์ เกาะสมุย รีสอร์ท แอนด์ สปา

  กลุ่มลูกค้าหลักของโรงแรมเรเนซองส์ คือ กลุ่มลูกค้านักท่องเที่ยวต่างชาติที่เดินทางมาเพื่อพักผ่อน
  และนักท่องเที่ยวชาวไทยที่มีระดับรายได้และกำลังซื้อสูง
  โดยรวมถึงลูกค้าในประเทศที่เข้ามาใช้บริการจัดเลี้ยง เช่น งานแต่งงาน
  และงานสัมมนาผู้บริหาร ซึ่งทางโรงแรมได้มีการรองรับไว้เป็นอย่างดี

-   โรงแรม ไอบิส

  โรงแรมไอบิสจะเข้าถึงกลุ่มลูกค้าระดับกลางและลูกค้าที่ให้ความสำคัญกับคุณภาพการให้บริการในราคาประหยัด
  ลูกค้าจะเน้นทั้งลูกค้าในประเทศที่มาท่องเที่ยวพักผ่อนหรือประชุมสัมนาโดยทางโรงแรมมีห้องสัมนาขนาดกลางที่สามารถจุได้
  40-50 ที่นั่ง และลูกค้าชาวต่างชาติที่เข้ามาพักผ่อน
  จากที่โรงแรมไอบิสจะเป็นโรงแรมที่เป็นที่รู้จักในชาวต่างเป็นอย่างดีถึงมาตรฐานในการให้บริการ
  โรงแรม ไอบิสสามารถตอบสนองความต้องการของลูกค้าในสภาวะเศรษฐกิจปัจจุบันได้เป็นอย่างดี

-   ซิกเซ้นท์ เดสทิเนชั่น สปา ภูเก็ต

  กลุ่มลูกค้าหลักของโรงแรม ซิกเซ้นท์ เดสทิเนชั่น สปา ภูเก็ต
  จะเป็นกลุ่มลูกค้าระดับบนที่กำลังซื้อสูงและให้ความสำคัญกับสุขภาพ
  โดยจะเน้นลูกค้าชาวต่างชาติมีจุดประสงค์ในการเดินทางมาเพื่อปรับเปลี่ยน lifestyle
  และมาเพื่อฟื้นฟูสุขภาพ ซึ่งแนวโน้มในปัจจุบันกลุ่มลูกค้าที่ให้ความสำคัญกับสุขภาพมีเพิ่มขึ้น
  และทางเโรงแรม ซิกเซ้นท์ เดสทิเนชั่น สปา ภูเก็ต
  สามารถให้บริการทางด้านสุขภาพได้ครบทุกความต้องการของลูกค้า

-   โรงแรม ฮอลิเดย์ อินน์ พัทยา

  ในระยะยาว กลุ่มลูกค้าของทางโรงแรมจะประกอบไปด้วยนักธุรกิจต่างชาติ
  นักท่องเที่ยวกำลังซื้อปานกลาง และ กลุ่มสัมมนา ในอัตราส่วนใกล้เคียงกัน
  โดยทางโรงแรมมีบริการห้องจัดเลี้ยงจำนวน 5 ห้อง ซึ่งสามารถจุคนได้ถึง 1,000 คน

  นโยบายการตั้งราคา

กำหนดค่าห้องพักและงานบริการ พิจารณาตามความเหมาะสมของระดับราคาตลาด ฤดูกาล
ความต้องการของลูกค้า และต้นทุนการให้บริการ
โดยราคาที่กำหนดอยู่ในระดับที่เหมาะสมกับคุณภาพและชื่อเสียงของโรงแรม
โดยคิดอัตราค่าห้องพักเป็นสกุลเงินบาท
เพื่อลดความเสี่ยงจากความผันผวนของอัตราแลกเปลี่ยนเงินตราต่างประเทศ

  ช่องทางการจำหน่าย

ช่องทางการจำหน่ายหลัก ประกอบด้วย การขายตรง
การขายผ่านตัวแทนจำหน่ายห้องพักซึ่งกระจายอยู่ทั่วโลก และ
ระบบการสำรองห้องพักผ่านทางระบบอินเทอร์เนต

นอกจากนี้เพื่อเป็นการสร้างภาพพจน์ที่ดีและทำให้ลูกค้าเป้าหมายเกิด Brand Awareness
ทางโรงแรมมีการโฆษณาทางสื่อสิ่งพิมพ์
และมีการจัดทำแผนการส่งเสริมการขายและมีการดำเนินการอย่างต่อเนื่อง
โดยมีวัตถุประสงค์เพื่อเป็นการช่วยงานขายเพื่อเพิ่มยอดขาย

2.  ภาวะอุตสาหกรรมและการแข่งขัน

ภาวะอุตสาหกรรมและการแข่งขัน

แนวโน้มภาวะอุตสาหกรรมการท่องเที่ยว

ในปี 2552 เป็นปีที่ท้าทายอย่างยิ่งสำหรับอุตสาหกรรมการท่องเที่ยว
เนื่องจากภาวะการชะลอตัวของเศรษฐกิจโลก
ผลกระทบต่อเนื่องจากเหตุการณ์ปิดสนามบินในช่วงปลายปี 2551
เหตุการณ์ความไม่สงบในช่วงเทศกาลสงกรานต์ และการระบาดของไข้หวัดใหญ่ H1N1 ในไตรมาสที่
2 โดยองค์การอนามัยโลกได้เพิ่มระดับเตือนภัยของการระบาดถึงระดับ 5
ส่งผลกระทบให้อัตราการเข้าพักในโรงแรมเฉลี่ยสะสมทั้งประเทศในครึ่งแรกของปี 2552
เท่ากับร้อยละ 48 เป็นอัตราการเข้าพักที่ต่ำกว่าในครึ่งปีแรกของปี 2546 ซึ่งเกิดวิกฤตโรค SARS
และส่งผลกระทบให้จำนวนนักท่องเที่ยวชาวต่างชาติที่เดินทางเข้าประเทศไทยในครึ่งแรกของ ปี
2552 มีจำนวนกับ 6.6 ล้านคน ลดลงคิดเป็นอัตราร้อย 16 เมื่อเทียบกับช่วงเดียวกันในปีก่อนหน้า
แต่ครึ่งหลังของปี 2552 จำนวนนักท่องเที่ยวและอัตราการเข้าพักในโรงแรมเฉลี่ยทั้งประเทศค่อยๆ
ปรับตัวดีขึ้น
จนไตรมาสสุดท้ายจำนวนนักท่องเที่ยวต่างชาติที่เดินทางเข้ามาในประเทศไทยใกล้เคียงกับจำนวนในช่วงเดียวกันของปี
2550 ซึ่งเป็นปีก่อนที่จะเกิดวิกฤตต่างๆ
ทำให้สิ้นปีจำนวนนักท่องเที่ยวชาวต่างชาติที่เดินทางเข้ามาในประเทศไทยเท่ากับ 14.1 ล้านคน
ลดลงจากปี 2551 เพียงร้อยละ 3
และจากสถิติของการท่าอากาศยานแห่งประเทศไทยของจำนวนผู้โดยสารระหว่างประเทศ
ในไตรมาสสุดท้ายเพิ่มขึ้นจากปี 2551 ถึงร้อยละ 31 ในส่วนของนักท่องเที่ยวชาวไทย
มีการท่องเที่ยวภายในประเทศมากขึ้น จากการกระตุ้นของการท่องเที่ยวแห่งประเทศไทย (ททท.)
และการกระตุ้นของภาครัฐในโครงการต่างๆ เช่น การจัดงานไทยเที่ยวไทย
โครงการเที่ยวไทยครึกครื้น เศรษฐกิจไทยคึกคัก โครงการ 12 เดือน 7 ดาว 9 ตะวัน
และให้หน่วยงานราชการจัดประชุมสัมมนาภายในประเทศ ทำให้ตลอดปี 2552
การท่องเที่ยวแห่งประเทศไทย (ททท.) คาดการณ์ว่า
นักท่องเที่ยวชาวไทยมีการท่องเที่ยวภายในประเทศจำนวน 87 ครั้งตามเป้าหมายที่ตั้งไว้

[]

[]

อุตสาหกรรมการท่องเที่ยวไทยในปี 2553 คาดว่าจะมีแนวโน้มที่ดีขึ้น
โดยมีปัจจัยสนับสนุนจากภาวะเศรษฐกิจโลกที่คาดการณ์ว่าจะขยายตัวเพิ่มขึ้น
ดัชนีความเชื่อมั่นผู้บริโภคที่ปรับตัวสูงขึ้นอย่างต่อเนื่อง
อีกทั้งแรงส่งของจำนวนนักท่องเที่ยวชาวต่างชาติและนักท่องเที่ยวชาวไทยที่เพิ่มขึ้นมากในช่วงปลายปีก่อน
และนโยบายการสนับสนุนการท่องเที่ยวของภาครัฐและภาคเอกชน การท่องเที่ยวแห่งประเทศไทย
(ททท.) ได้ประมาณการจำนวนนักท่องเที่ยวต่างชาติที่เดินทางเข้ามาในประเทศไทยในปี 2553
ระหว่าง 15.0-15.5 ล้านคนและคาดว่าจะนำรายได้เข้าสู่ประเทศไทย 6 แสนล้านบาท โดย
ททท.โดยยังคงสานต่อจุดแข็งของโครงการเมืองคุ้มค่าน่าเที่ยว (Amazing Thailand Amazing
Value)
รวมทั้งส่งเสริมการขายในรูปแบบโรดโชว์สู่ตลาดเกิดใหม่และพัฒนาตลาดตามกลุ่มความสนใจ
ส่วนปัจจัยอื่นที่จะช่วยสนับสนุนอุตสาหกรรมการท่องเที่ยวเช่น
การขยายตัวทางเศรษฐกิจของภูมิภาคเอเชียทำให้แนวโน้มของนักท่องเที่ยวชาวเอเชีย
โดยเฉพาะนักท่องเที่ยวชาวจีนและชาวอินดีย มีแนวโน้มเข้ามาท่องเที่ยวในเมืองไทยมากขึ้น
และการรวมตัวของพันธมิตรสายการบินต้นทุนต่ำในภูมิภาคเอเชียแปซิฟิก
ซึ่งจะทำให้ต้นทุนการเดินทางภายในภูมิภาคต่ำลง อย่างไรก็ดี
สิ่งที่จะส่งผลกระทบต่ออุตสาหกรรมการท่องเที่ยวในปี 2553 ได้แก่ เสถียรภาพของรัฐบาล
ความเสี่ยงของการระบาดของโรคไข้หวัดสายพันธุ์ใหม่ H1N1
ในระดับที่รุนแรงขึ้นและแนวโน้มของค่าน้ำมันที่อาจจะปรับตัวสูงขึ้น ส่วนทางด้านนักท่องเที่ยวชาวไทย
ททท.มีแผนกิจกรรมการตลาดเพื่อส่งเสริมการท่องเที่ยวภายในประเทศ โดย ททท.
ตั้งเป้าหมายไว้ที่ 90 ล้านครั้ง คาดว่าจะสร้างรายได้หมุนเวียน 4.3 แสนล้านบาท
โดยแนวทางการดำเนินด้านตลาดในประเทศจะใช้กิจกรรมส่งเสริมการขายเพื่อกระตุ้นนักท่องเที่ยวชาวไทย
เช่น งานเทศกาลเที่ยวเมืองไทย งานมหัศจรรย์ 2 ฝั่งทะเลใต้ งาน Amazing I-San Fair,
โครงการ One Night One Price เป็นต้น

ทางด้านอุปทานเของโรงแรมในปี 2553 คาดว่าเพิ่มขึ้นไม่มากจากปีก่อน
เนื่องจากโครงการการก่อสร้างโรงแรมหลายโครงการทั้งในกรุงเทพฯ
และต่างจังหวัดต้องเลื่อนการก่อสร้างและวันเปิดให้บริการออกไป
เนื่องจากผลกระทบของวิกฤตเศรษฐกิจในปีที่ผ่านมา
ซึ่งอาจจะต้องใช้เวลานานกว่าจะพร้อมเปิดดำเนินการได้
ส่งผลให้โรงแรมที่เปิดดำเนินการแล้วได้รับประโยชน์จากความล่าช้าของอุปทานใหม่

ปี 2553 นี้คาดว่าแนวโน้มอุตสาหกรรมการท่องเที่ยวจะปรับตัวดีขึ้นจากการสนับสนุนของปัจจัยต่างๆ
อีกทั้งประเทศไทยยังได้เปรียบประเทศคู่แข่งอื่นๆ ทั้งในด้านชื่อเสียงที่ดีของประเทศ
ความเป็นมิตรของคนไทย ความหลากหลายของแหล่งท่องเที่ยว และความคุ้มค่ากับราคา
จากความได้เปรียบด้านต่างๆ นี้ เชื่อว่าต่อไปในอนาคตถึงแม้ว่าจะมีเหตุการณ์ทำให้ชะลอตัวลงบ้าง
แต่ในระยะยาวแล้วอุตสาหกรรมการท่องเที่ยวไทยยังสามารถพัฒนาและเติบโตได้อย่างยั่งยืน

4.1.3 การจัดหาผลิตภัณฑ์หรือบริการ

1.  การจัดหาให้ได้มาซึ่งบริการ

  (1) ที่ดินหรือโรงแรมเก่าเพื่อการพัฒนาโครงการ

  บริษัท มีเกณฑ์ในการจัดซื้อที่ดินหรือโรงแรมเพื่อการพัฒนาดังนี้

-   ทำเลที่ตั้งของโครงการ ตั้งอยู่ในเขตศูนย์กลางธุรกิจ หรือทำเลที่มีศักยภาพในอนาคต
    เนื่องจากเป็นปัจจัยสำคัญที่สุดที่จะทำให้โครงการประสบความสำเร็จ

-   ผังเมืองและการใช้สอยของพื้นที่ (Zoning)
    ซึ่งจะเป็นตัวกำหนดรูปแบบของโครงการในแต่ละทำเล

-   การคมนาคม ทั้งปัจจุบันและอนาคต
    โดยพิจารณาถึงความสะดวกและโอกาสขยายเส้นทางคมนาคมใหม่ๆ

-   ระบบสาธารณูปโภคที่ครบครัน ได้แก่ ไฟฟ้า ประปา โทรศัพท์ ระบบระบายน้ำ ระบบกำจัดขยะ
    และ อื่นๆ

-   ใกล้สถานที่สำคัญต่างๆ ได้แก่ ศูนย์การค้า สถานที่ราชการ แหล่งท่องเที่ยง เป็นต้น

-   รูปร่างของที่ดิน หรือลักษณะกายภาพของโรงแรม
    เพื่อให้เหมาะสมต่อการพัฒนารูปแบบโครงการ

  ทั้งนี้ บริษัท ได้จัดหาที่ดินหรือโรงแรมเพื่อการพัฒนาโครงการดังนี้

-   ติดต่อผ่านเจ้าของที่ดินโดยตรงที่สนใจขายหรือให้เช่า หรือร่วมลงทุน

-   ติดต่อผ่านตัวแทนนายหน้า

-   รับการติดต่อจากสถานบันการเงินที่มีความต้องการจะขายทรัพย์สินที่รับโอนจากลูกหนี้

  (2) วัสดุก่อสร้าง

  บริษัท
  สามารถควบคุมคุณภาพและค่าใช้จ่ายให้อยู่ในต้นทุนที่มีประสิทธิภาพและ.ในระดับที่สามารถแข่งขันได้
  โดยยึดหลักในการที่มีทีมงานซึ่งมีประสบการณ์คลุกคลีในการก่อสร้างทำให้วิเคราะห์ในเรื่องเทคนิค
  วิธีการก่อสร้าง ค่าวัสดุ ค่าแรง ได้ความชัดเจนและไม่ผิดพลาด

  ทั้งนี้ในการคัดเลือกผู้รับเหมาก่อสร้าง บริษัท
  ได้คัดเลือกเฉพาะผู้รับเหมาที่มีความสามารถน่าเชื่อถือมีประสบการณ์เหมาะสมกับโครงการแต่ละโครงการ
  แยกตามลักษณะงาน เช่น งานฐานราก งานโครงสร้าง งานสถาปัตยกรรม งานระบบงานตกแต่ง
  เป็นต้น ในแต่ละโครงการจะคัดเลือกผู้รับเหมามากกว่า 1 ราย เพื่อไม่ให้มีการผูกขาดงาน
  ปัจจุบันบริษัท จ้างผู้รับเหมา 2 ประเภท คือ

-   สำหรับโครงการปกติทั้งหมด บริษัท จะใช้ผู้รับเหมาก่อสร้างทั้งค่าแรงและวัสดุ มีข้อดีคือ
    ทำให้บริษัท ไม่ต้องรับผิดชอบเรื่องการควบคุมวัสดุก่อสร้าง
    รวมทั้งผู้รับเหมาประเภทนี้มีเงินทุนสูง
    มีความชำนาญสามารถดำเนินการให้เป็นไปตามกำหนดเวลา

-   ในกรณีที่มีปัญหาเกิดขึ้นในระหว่างการก่อสร้าง บริษัท จะเสริมผู้รับเหมาก่อสร้าง
    โดยบริษัทจะดำเนินการจัดซื้อวัสดุเอง และจะจ่ายให้กับทางผู้รับเหมาในส่วนของค่าแรง

(3) งานบริหารโรงแรม

  บริษัทไม่มีนโยบายที่บริหารกิจการโรงแรมด้วยตนเอง
  โดยจะว่าจ้างผู้บริหารโรงแรมระดับนานาชาติ (International hotel operator)
  ที่มีชื่อเสียง ประสบการณ์ และความชำนาญเพื่อทำหน้าที่กำกับดูแลการบริหาร
  โรงแรมที่บริษัทได้ลงทุนและพัฒนา โดยบริษัททำหน้าที่กำกับดูแลการบริหาร
  สำหรับสัญญาว่าจ้างบริหารโรงแรมมีดังนี้

-   โรงแรมแกรนด์ ไฮแอท เอราวัณกรุงเทพ : บริษัทย่อยได้ทำสัญญาว่าจ้างบริษัทในกลุ่ม Hyatt
    International Corporation ให้เป็นผู้บริหารจัดการโรงแรมเมื่อวันที่ 24 กุมภาพันธ์
    2531 โดยสัญญาการจัดการจะมีอายุ 20 ปี นับตั้งแต่เริ่มเปิดดำเนินการโรงแรม
    และมีสิทธิต่ออายุสัญญาได้อีกอย่างน้อย 10 ปีขึ้นอยู่กับเงื่อนไขที่ระบุไว้ในสัญญา

-   โรงแรม เจดับบลิว แมริออท กรุงเทพ : บริษัทได้ทำสัญญาการว่าจ้างบริษัทในกลุ่มของ
    Marriott Worldwide Corporation ให้เป็นผู้บริหารจัดการ โรงแรมเมื่อวันที่ 3
    กุมภาพันธ์ 2537 โดยสัญญาบริหารโรงแรมจะสิ้นสุดวันที่ 31 ธันวาคม 2575

-   เรเนซองซ์ เกาะสมุย รีสอร์ท แอนด์ สปา :
    บริษัทย่อยได้ทำสัญญาการว่าจ้างบริษัทในกลุ่มของ Marriott Worldwide Corporation
    ให้เป็นผู้บริหารโรงแรม เมื่อวันที่ 4 กรกฏาคม 2548 โดยสัญญาบริหารโรงแรมมีระยะเวลา
    30 ปี นับตั้งแต่วันที่เข้าบริหารโรงแรม และมีสิทธิต่ออายุสัญญานี้ได้อีกอย่างน้อย 10 ปี)

-   โรงแรม คอร์ทยาร์ด โดย แมริออท กรุงเทพ: บริษัทย่อยได้ทำสัญญาการว่าจ้างบริษัท
    Marriott Worldwide Corporation ให้เป็นผู้บริหารจัดการ โรงแรมเมื่อวันที่ 4
    กรกฎาคม 2548 โดยสัญญาการจัดการจะมีอายุ 30 ปี นับตั้งแต่เริ่มเปิดดำเนินการโรงแรม
    และมีสิทธิต่ออายุสัญญาได้อีกอย่างน้อย 10 ปี

-   ซิกเซ้นท์ เดสทิเนชั่น สปา ภูเก็ต: บริษัทย่อยได้ทำสัญญาการว่าจ้างกับกลุ่มของบริษัทในเครือ
    Six Senses ให้เป็นผู้บริหารจัดการรีสอร์ทในเดือนมิถุนายน 2549
    โดยสัญญาการจัดการจะมีอายุ 30 ปี นับตั้งแต่รีสอร์ทเริ่มเปิดดำเนินการ
    และมีสิทธิต่ออายุสัญญาได้ ทั้งนี้ต้องขึ้นอยู่กับเงื่อนไขที่ระบุไว้ในสัญญา

-   โรงแรม ไอบิส: บริษัทฯ และบริษัทย่อยได้ทำสัญญาเพื่อว่าจ้างให้ Accor Group
    (“Accor”) เป็นผู้บริหารงานกิจการโรงแรมจำนวน 10 แห่งภายใต้แบรนด์ Ibis
    ซึ่งตั้งอยู่ในกรุงเทพฯ และจังหวัดท่องเที่ยวต่างๆ โดยสัญญาบริหารโรงแรมมีระยะเวลา 15 ปี
    นับตั้งแต่เริ่มเปิดดำเนินกิจการโรงแรมและมีสิทธิต่ออายุสัญญานี้ได้อีก 5 ปี
    ขึ้นอยู่กับเงื่อนไขบางประการที่ระบุในสัญญา

-   โรงแรม ฮอลิเดย์ อินน์ พัทยา: บริษัทฯ ได้ทำสัญญาเพื่อว่าจ้างให้บริษัทในกลุ่มของ
    InterContinental Hotels Group ให้เป็นผู้บริหารกิจการโรงแรมเมื่อวันที่ 9 ธันวาคม
    2549 โดยสัญญาบริหารโรงแรมจะมีอายุ 15
    ปีนับแต่วันที่เริ่มเปิดดำเนินกิจการโรงแรมและมีสิทธิต่อสัญญาได้อีก 10 ปี
    โดยสัญญาบริหารโรงแรมจะสิ้นสุดเมื่อวันที่ 30 กันยายน 2577

2.  ผลกระทบต่อสิ่งแวดล้อม

-   ผลกระทบจากกระบวนการผลิตและวัสดุเหลือใช้

  ขั้นตอนก่อนการดำเนินงานก่อสร้างโครงการนั้น
  จะต้องผ่านกระบวนการนำเสนอแผนและได้รับการตรวจสอบในเรื่องผลกระทบต่อสิ่งแวดล้อมด้วย
  ก่อนที่จะได้รับใบอนุญาตก่อสร้างให้ดำเนินการก่อสร้างได้
  นอกจากนี้ในระหว่างดำเนินการก่อสร้างนั้นบริษัทหรือบริษัทย่อย
  จะว่าจ้างบริษัทที่ปรึกษาควบคุมงานก่อสร้างควบคุมงานมิให้เกิดผลกระทบต่อสิ่งแวดล้อม
  ซึ่งที่ผ่านมานั้นบริษัท และบริษัทย่อยสามารถปฏิบัติได้โดยไม่มี ข้อพิพาทใดๆเกิดขึ้น

-   การควบคุมโดยหน่วยงานรัฐ

  บริษัท และบริษัทย่อยจะต้องปฏิบัติตามพระราชบัญญัติควบคุมอาคารสูงและ ข้อกำหนด

  หรือประกาศของกรุงเทพมหานครหรือหน่วยงานรัฐ ซึ่งที่ผ่านมานั้นบริษัท
  และบริษัทย่อยสามารถปฏิบัติได้ตามนั้นโดยไม่มี ข้อพิพาทใดๆเกิดขึ้น

-   การดำเนินการของบริษัทเพื่อลดผลกระทบ

-ไม่มี-

-   ผลการปฏิบัติจริงเปรียบเทียบกับอัตราสูงสุดตามกฎหมาย

-ไม่มี-

-   ประวัติการกระทำผิดและแนวทางแก้ไข

-ไม่มี-

4.2 ธุรกิจอาคารสำนักงานและร้านค้าเช่า

4.2.1 ลักษณะธุรกิจและการบริการ

ธุรกิจอาคารสำนักงานและร้านค้าเช่าที่บริษัทให้บริการอยู่ในปัจจุบันได้แก่

1.  อาคารเพลินจิต เซ็นเตอร์ (Ploenchit Center)

  ----------------------- --- ---------------------------------------------
  ประเภท                  :   อาคารสำนักงาน และพื้นที่เช่า

  ที่ตั้ง                     :   ถนนสุขุมวิท ซอย2

  พื้นที่ให้เช่า                :   ประมาณ 39,490 ตารางเมตร ( 26 ชั้น )

  สิทธิการเช่าที่ดินคงเหลือ      :   15 ปี

  เปิดดำเนินการ             :   ปี 2539

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

2.  อาคารเอราวัณ แบงค็อก (Erawan Bangkok)

  ----------------------- --- ---------------------------------------------
  ประเภท                  :   พื้นที่ร้านค้าเช่า

  ที่ตั้ง                     :   ถนนราชดำริ/สุขุมวิท (อาคารโรงแรม แกรนด์ ไฮแอท
                              เอราวัณ

  พื้นที่ให้เช่า                :   ประมาณ 6,880 ตารางเมตร ( 5 ชั้น )

  สิทธิการเช่าที่ดินคงเหลือ      :   32 ปี

  เปิดดำเนินการ             :   ปี 2547

  ดำเนินการโดย             :   บริษัท ดิ เอราวัณ กรุ๊ป จำกัด (มหาชน)
  ----------------------- --- ---------------------------------------------

4.2.2 การตลาดและภาวการณ์แข่งขัน

1.  นโยบายและลักษณะการตลาดของการบริการ

  นโยบายทางการตลาด และกลยุทธ์ทางการตลาด

เน้นจุดขายของโครงการ คือ ทำเลที่ตั้ง ในเขตศูนย์กลางธุรกิจ , ความสะดวกในการเดินทาง,
คุณภาพการบริการและการบริหารอาคาร และการกำหนดราคาค่าเช่าและ เงื่อนไขการเช่าที่ยืดหยุ่น
มุ่งสนองตอบต่อความพึงพอใจของลูกค้าได้มากที่สุด

จุดเด่นด้านการตลาดที่ได้เปรียบของบริษัท ฯ ที่ใช้ในการแข่งขันในตลาด

-   บริษัท ทำการปรับกลยุทธ์ต่างๆเกี่ยวกับสินค้าและบริการอยู่ตลอดเวลา
    เพื่อให้ทันต่อสถานการณ์ทางการตลาด และให้แตกต่างจากโครงการคู่แข่งขันอื่นๆ
    ในรัศมีใกล้เคียง
    นอกจากนี้บริษัทยังมีนโยบายจัดสรรงบประมาณด้านการบำรุงรักษาตัวอาคารและเครื่องจักรอุปกรณ์ให้อยู่ในสภาพที่ใช้งานได้ดีตลอดเวลาโดยเฉพาะอย่างยิ่งเครื่องมือและอุปกรณ์ที่เกี่ยวข้องกับระบบความปลอดภัยทุกประเภท
    อีกทั้งให้ความสำคัญแก่รูปลักษณ์ของอาคารทั้งภายในและภายนอกให้มีความเด่นชัด
    อยู่ในระดับที่แข่งขันได้ในตลาดปัจจุบัน

-   บริษัทยังคงมุ่งเน้นการบริการที่ดี และมีคุณภาพอย่างต่อเนื่อง สร้างภาพพจน์ ความสัมพันธ์ที่ดี
    และความมั่นใจให้แก่ลูกค้า

  ลักษณะเด่นของอาคาร

  • จุดเด่นของอาคาร Erawan Bangkok คือ ทำเลที่ตั้งที่ดีเยี่ยม
  เป็นศูนย์กลางของธุรกิจค้าปลีกรวมถึงการเดินทางที่สะดวกมากขึ้น ด้วยอีกทางเลือกหนึ่ง คือ
  รถไฟฟ้า BTS โดยมีทางสัญจรเข้าอาคารเชื่อมต่อกับสถานีรถไฟฟ้า BTS ชิดลม
  นอกจากนี้โครงการยังรายล้อมด้วยโรงแรมชั้นนำระดับ 5 ดาว และแหล่ง Shopping ต่าง ๆ

  • จุดเด่นของอาคารเพลินจิต เซ็นเตอร์ คือ ความทันสมัยของระบบอำนวยความสะดวกในอาคาร
  เป็นที่ตั้งของร้านค้าและบริการต่าง ๆ ที่ให้บริการอย่างครบวงจร
  รวมทั้งการเดินทางที่สะดวกมากขึ้นด้วยรถไฟฟ้า BTS เชื่อมที่สถานี นานา และเพลินจิต

  ลักษณะลูกค้าและกลุ่มลูกค้าเป้าหมาย

ลักษณะของลูกค้า เป็นนักธุรกิจ บริษัทห้างร้าน ที่มีกำลังซื้ออยู่ในระดับปานกลางจนถึงสูง
ส่วนใหญ่แล้ว ลูกค้าของบริษัทจะเป็นรายย่อย โดยบริษัทมีกลุ่มลูกค้าเป้าหมายดังนี้

  ธุรกิจร้านค้าเช่า : ผู้ประกอบธุรกิจค้าปลีกสินค้าอุปโภค บริโภค ที่มีคุณภาพและชื่อเสียง
  เป็นที่รู้จักและยอมรับของผู้บริโภคที่มีกำลังซื้อระดับปานกลางจนถึงสูง
  ในพื้นที่ศูนย์กลางการจับจ่ายใช้สอยของกรุงเทพฯ
  ประเภทของสินค้าและบริการจะถูกคัดเลือกให้เหมาะสม ตอบสนองกับความต้องการ
  และให้ประโยชน์สูงสุดแก่ผู้เช่าในอาคารและผู้บริโภคทั่วไป

  ธุรกิจสำนักงานให้เช่า : บริษัทธุรกิจที่มีภาพลักษณ์ที่ดี
  ทั้งบริษัทภายในและระหว่างประเทศซึ่งลูกค้าส่วนใหญ่มีความสัมพันธ์อันดีกับบริษัท
  ด้วยความพึงพอใจที่ได้รับจากคุณภาพการบริการภายในพื้นที่อาคาร

  รายชื่อผู้เช่ารายใหญ่ของแต่ละอาคาร (ณ วันที่ 31 ธันวาคม 2552)

  ------------------------------------- ---------------------------------
  อาคารเพลินจิต เซ็นเตอร์                   อาคาร Erawan Bangkok

  กลุ่มบริษัท Zuellig Pharma                Club 21

  กลุ่มบริษัทน้ำตาลมิตรผล จำกัด                Hydrohealth

  มายด์แชร์                               Cortina Watch

  บริษัท นิสสัน ลีสซิ่ง (ประเทศไทย) จำกัด       Burberry

  บจก.แอ๊ดวานซ์ ไลฟ์ แอ๊ดชัวรันส์              Coach

  กลุ่มบริษัท APM Group                     the bodhi

  บริษัท ฮาเวลส์ ซีลวาเนีย (ประเทศไทย) จำกัด  Motif

  วิลล่าซูปเปอร์มาร์เก็ต                      Isoptic
  ------------------------------------- ---------------------------------

  นโยบายการตั้งราคา

อาคารสำนักงานและร้านค้าเช่า พิจารณาความเหมาะสมจาก ภาวะเศรษฐกิจ
สภาพการแข่งขันของตลาด, ความต้องการของลูกค้า และต้นทุนการผลิต
พร้อมกับสร้างความสัมพันธ์ที่ดีกับลูกค้าเดิมในระยะยาว
ด้วยการร่วมกับลูกค้าในการกำหนดราคาที่เหมาะสม รวมทั้งรับทราบและร่วมแก้ไขปัญหากับลูกค้า

  ช่องทางการจำหน่าย

  บริษัทมีวิธีการจัดจำหน่ายและช่องทางการจัดจำหน่าย ดังต่อไปนี้

-   เจาะตรงถึงกลุ่มเป้าหมาย (Direct Marketing)
    โดยบริษัทมีการจัดหาข้อมูลของผู้เช่าที่คาดว่าเป็นกลุ่มเป้าหมายของบริษัท
    แล้วจัดส่งเจ้าหน้าที่ฝ่ายการตลาดเข้าพบและเสนอพื้นที่เช่าให้แก่ผู้เช่า

-   จำหน่ายผ่านบริษัทตัวแทนขายโดยมีความสัมพันธ์ที่ดีกับบริษัทตัวแทนชั้นนำในประเทศ

-   กลุ่มเป้าหมายเข้ามาติดต่อโดยตรง เนื่องจากพบว่าโครงการตั้งอยู่ในทำเลที่น่าสนใจ

-   เนื่องจากบริษัทมีบริการก่อนและหลังการขายที่ดีและต่อเนื่อง ทำให้ลูกค้าเกิดความพอใจ
    และแนะนำกันต่อๆไป ทำให้มีลูกค้าใหม่เพิ่มขึ้นด้วย

2.  ภาวะอุตสาหกรรมและการแข่งขัน

ธุรกิจพื้นที่ให้เช่า

แนวโน้มภาวะอุตสาหกรรม และสภาพการแข่งขันธุรกิจ

3.  ภาวะอุตสาหกรรมและการแข่งขัน

ในช่วงครึ่งแรกของปี 2552
สภาวะทางการเมืองภายในและเศรษฐกิจโลกยังคงเป็นปัจจัยที่ทำให้การเช่าพื้นที่สำนักงานอยู่ในภาวะที่อ่อนไหว
จากรายงานการตลาดของ CB Richard Ellis (Thailand) Co., Ltd.
พบว่าผู้เช่าพื้นที่ส่วนใหญ่มุ่งเน้นที่จะขอลดอัตราค่าเช่าเพื่อต่ออายุสัญญาเช่าเดิมมากกว่าที่จะย้ายไปสถานที่ใหม่
และในช่วงเวลาเดียวกันยังพบว่า การเช่าพื้นที่สำนักงานในอาคารทั้ง Grade A และ Grade B
ลดลงเมื่อเทียบกับปีก่อน ในไตรมาส 3
สถานการณ์ของการเช่าพื้นที่สำนักงานยังไม่แสดงให้เห็นถึงแนวโน้มที่เป็นสาระสำคัญเท่าใดนัก
อุปสงค์ยังคงไม่มีความเคลื่อนไหวใด ๆ ไปในทิศทางที่คาดหวัง
แม้ว่าอุปทานในตลาดยังคงอยู่ในวงจำกัด สำหรับในไตรมาส 4
สภาพทั่วไปของเศรษฐกิจโลกเริ่มมีแนวโน้มที่ดีขึ้น อีกทั้งโครงการต่าง ๆ
ที่ภาครัฐได้ดำเนินการกระตุ้นเศรษฐกิจภายในประเทศ เริ่มส่งผลดีทางด้านจิตวิทยาในระดับหนึ่ง

อาคารสำนักงาน

ภาพรวมของตลาดพื้นที่ให้เช่าอาคารสำนักงานในเขตกรุงเทพฯ ช่วงสุดท้ายของปี 2552 อยู่ที่ 7.98
ล้านตารางเมตร เพิ่มขึ้นเล็กน้อยเมื่อเทียบกับ 7.66 ล้านตารางเมตร ในช่วงเดียวกันของปีก่อน
(ข้อมูลจาก CB Richard Ellis (Thailand) Co., Ltd.) ทั้งหมดนี้ 3.90 ล้านตารางเมตร
อยู่ในทำเลย่านใจกลางเมือง (CBD) ซึ่งได้มีการเช่าไปแล้ว 3.39 ล้านตารางเมตร
หรือประมาณร้อยละ 86.7 ส่วนที่เหลือ 0.52 ล้านตารางเมตร หรือประมาณร้อยละ 13.3%
ยังคงเป็นพื้นที่ว่าง

อัตราค่าเช่าพื้นที่อาคารสำนักงานครึ่งหลังของปี 2552 ปรับลดลงจากปีก่อนในช่วงเวลาเดียวกัน
ในไตรมาสที่ 4 อัตราเฉลี่ยค่าเช่าพื้นที่อาคารเกรด A ลดลงจาก 744 บาทต่อตารางเมตร เหลือ
685 บาทต่อตารางเมตร เท่ากับ ร้อยละ 7.9 เมื่อเปรียบเทียบปีต่อปี
ส่วนอัตราค่าเช่าเฉลี่ยต่อตารางเมตร ของอาคารเกรด B
(อาคารสำนักงานของบริษัทจัดอยู่ในกลุ่มเกรด B) ที่อยู่กลางใจเมืองลดลงถึงร้อยละ 14 อยู่ที่ 503
บาทต่อตารางเมตรจาก 585 บาทต่อตารางเมตร
ปัจจัยสำคัญที่ทำให้อัตราค่าเช่าต่อตารางเมตรลดลงเมื่อเทียบกับปีก่อน คือ อุปสงค์ที่ไม่ขยายตัว
ผู้เช่าเดิมลดขนาดพื้นที่เพื่อประหยัดค่าใช้จ่าย
ซึ่งเป็นเหตุผลหลักที่ทำให้เจ้าของพื้นที่ปรับอัตราค่าเช่าลง เพื่อให้สอดคล้องกับสภาวการณ์
และสภาพเศรษฐกิจที่ยังไม่เอื้ออำนวยต่อการขยายพื้นที่
เป็นเหตุให้การเช่าพื้นที่อาคารสำนักงานเกรด A และเกรด B ไม่เติบโตเท่าที่ควร
แม้อุปทานยังคงมีจำกัดจากการชะลอตัวของการลงทุนปลูกสร้างอาคารสำนักงานใหม่ ๆ ในตลาด

ในช่วงปลายไตรมาสที่ 4 ของปี 2552 อุปทานยังคงมีเหลืออยู่ประมาณ 1.19 ล้านตารางเมตร
และในปี 2553 จะมีพื้นที่เพิ่มขึ้นอีกประมาณ 79,464 ตารางเมตร
ในจำนวนทั้งหมดนี้อยู่กลางใจเมืองในช่วงปลายไตรมาสที่ 4 ของปี 2552
เศรษฐกิจโลกมีแนวโน้มดีขึ้น จึงคาดการณ์ได้ว่าอุปสงค์จะปรับตัวไปในทิศทางที่ดีขึ้น
ซึ่งคาดหวังได้ว่าการขยายกิจการหรือการลงทุนที่ถูกชะลอไว้ก็จะกลับมาอีกครั้งอันจะเป็นผลดีต่อภาพเศรษฐกิจโดยรวม
โดยเฉพาะอย่างยิ่งการให้เช่าพื้นที่สำนักงานที่อยู่ย่านใจกลางเมือง อย่างไรก็ตาม
สถานการณ์ทางการเมืองภายในประเทศไทยยังคงเป็นปัจจัยสำคัญในสายตาของนักลงทุนจากต่างประเทศที่จะเลือกเข้ามาลงทุนในประเทศไทย

ศูนย์การค้า

สำหรับอุปทานของพื้นที่ศูนย์การค้าเมื่อสิ้นปี 2552 อยู่ที่ 5.38 ล้านตารางเมตร
เพิ่มขึ้นจากปีก่อนประมาณ 0.34 ล้าน ตารางเมตร หรือประมาณร้อยละ 6.7 ในจำนวนที่เพิ่มขึ้นนี้
มีเพียงร้อยละ 36.1 อยู่ใจกลางเมือง
ส่วนที่เหลืออยู่บริเวณรอบใจกลางเมืองและรอบนอกกรุงเทพมหานคร ซึ่งส่วนใหญ่เป็นศูนย์การค้า
Community Mall ขนาดเล็กที่จำหน่ายสินค้าและบริการเฉพาะแก่ตลาดกลุ่มเป้าหมายท้องถิ่น
อย่างไรก็ตาม อัตราค่าเช่าพื้นที่ของศูนย์การค้าเกรด A ชั้น Ground อัตราเริ่มต้นที่ 1,200 บาท
ไปถึง 3,200 บาท และ 700 ถึง 2,600 บาท ในชั้นสูง ๆ ขึ้นไป สำหรับศูนย์การค้าเกรด B ชั้น
Ground อัตราค่าเช่าพื้นที่โดยเฉลี่ยอยู่ระหว่าง 1,000 - 2,500 บาท และ 400 – 2,100 บาท
ในชั้นสูง ๆ ขึ้นไป ครึ่งปีแรกตลาดค้าปลีกโดยรวมอยู่ในสภาวะชะลอตัว
อันเนื่องมาจากความไม่แน่นอนทางการเมืองและสภาวะเศรษฐกิจโลก ผู้บริโภค
และผู้ประกอบการยังคงให้ความสำคัญในการจับจ่ายด้วยความระมัดระวัง แต่ในช่วงปลายปี 2552
สภาวะเศรษฐกิจโลกเริ่มปรับตัวในทิศทางที่ดีขึ้น ตลาดค้าปลีกเริ่มมีแนวโน้มปรับตัวดีขึ้นเช่นกัน
ซึ่งคาดว่าจะส่งผลต่อความเชื่อมั่นของผู้ประกอบการในการตัดสินใจลงทุนหรือขยายกิจการ
และความต้องการเช่าพื้นที่ในศูนย์การค้าจะมีแนวโน้มดีขึ้นในปี 2553 เป็นต้นไป

4.2.3 การจัดหาผลิตภัณฑ์หรือบริการ

1.  การจัดหาให้ได้มาซึ่งบริการ

(1) วัสดุสำหรับการดำเนินกิจการให้เช่าพื้นที่อาคาร

บริษัท มีทีมงานบริหารกิจการอาคารที่มีความเชี่ยวชาญ ด้วยประสบการณ์ในการบริหารอาคาร
มายาวนาน ทำให้บริษัท มีเครือข่ายผู้ผลิต และจัดจำหน่ายวัสดุอุปกรณ์เครื่องมือเครื่องใช้
ตลอดจนวัสดุสิ้นเปลือง อีกทั้งบริษัท มีกิจการอาคารในเครือจำนวนมาก
ทำให้มีความสามารถในการเจรจาต่อรองราคา
ตลอดจนมีการจัดทำฐานข้อมูลราคากลางอย่างต่อเนื่อง
จึงสามารถเลือกใช้วัสดุอุปกรณ์ที่มีคุณภาพสูงสุดได้อย่างคุ้มค่า ดังนั้น บริษัท จึงสามารถควบคุมคุณภาพ
และค่าใช้จ่ายสำหรับการบริหารอาคารให้อยู่ในต้นทุนที่มีประสิทธิภาพ

(2) บริษัทที่ทำงานบริการสำหรับอาคารสำนักงานและร้านค้าเช่า

บริษัทยึดหลักการแบ่งงานกันทำด้วยความชำนาญเฉพาะด้าน ดังนั้นบริษัท
จึงได้ว่าจ้างบริษัทที่มีความชำนาญในการให้บริการสำหรับการดำเนินกิจการอาคาร
ซึ่งบริษัทเหล่านี้สามารถให้คุณภาพงานบริการที่ดี มีศักยภาพ
ภายใต้ต้นทุนที่มีประสิทธิภาพและ.ในระดับที่สามารถแข่งขันได้ อันเนื่องมาจากประสิทธิภาพ
และความเชี่ยวชาญในงานบริการของตน ซึ่งการว่าจ้างนี้ ทำให้บริษัท สามารถประหยัดต้นทุน
แต่ได้คุณภาพของงานบริการบางประเภท ได้ดีกว่าที่จะดำเนินการเองในทุกๆงาน และทำให้บริษัท
สามารถกระจายบุคลากรไปทำงานอื่นได้อย่างมีประสิทธิภาพ

  รายชื่อบริษัทที่ทำงานบริการสำหรับกิจการอาคารของบริษัท และบริษัทย่อย

  -----------------------------------------------------------------------
  ชื่อผู้รับจ้าง                                   ประเภทงาน
  ------------------------------------------ ----------------------------
  บริษัท ไอ เอส เอส ซีเคียวริทัส จำกัด              งานรักษาความปลอดภัย

  บริษัท พรอพเพอร์ตี้ แคร์ เซอร์วิสเซส (ประเทศไทย)   งานรักษาความสะอาด
  จำกัด                                       

  บริษัท ไอ เอส เอส ซีเคียวริทัส จำกัด              พนักงานประชาสัมพันธ์

  บริษัท เรนโทรคิล อินนีเชียล (ประเทศไทย) จำกัด     งานบริการสุขอนามัย

  บริษัท บิลเลี่ยน มิลเลี่ยน เทรดดิ้ง จำกัด             งานบริการสุขอนามัย

  บริษัท แอ๊ดวานซ์ เซอร์วิส (ประเทศไทย) จำกัด       งานบริการกำจัดแมลง-หนู

  Urban Garden and Housing Co., Ltd.         งานดูแลต้นไม้
  -----------------------------------------------------------------------

  งานบริการรายปี – กลุ่มอาคาร

+----------------------------------+-----------------------------------+
| ชื่อผู้รับจ้าง                         | ประเภทงาน                         |
+==================================+===================================+
| บริษัท วรจักรอินเตอร์เนชั่นแนล จำกัด     | งานบำรุงรักษาระบบลิฟท์ และ บันไดเลื่อน   |
|                                  |                                   |
|                                  | - อาคารเพลินจิต เซ็นเตอร์             |
+----------------------------------+-----------------------------------+
| บริษัท วรจักรอินเตอร์เนชั่นแนล จำกัด     | งานบำรุงรักษาระบบลิฟท์                |
|                                  |                                   |
|                                  | - อาคาร Erawan Bangkok            |
+----------------------------------+-----------------------------------+
| บริษัท วิน คอนเซาท์ แอนด์ ซัพพลาย จำกัด | งานบำรุงรักษาบันไดเลื่อน               |
|                                  |                                   |
|                                  | - อาคาร Erawan Bangkok            |
+----------------------------------+-----------------------------------+
| บริษัท เซ็คคอม (ไทยแลนด์) คอร์ปอเรชั่น  | งานบำรุงรักษาระบบ Fire Alarm        |
| จำกัด                             |                                   |
|                                  | - อาคารเพลินจิต เซ็นเตอร์             |
+----------------------------------+-----------------------------------+
| บริษัท ซิมลิงค์ จำกัด                  | งานบำรุงรักษาระบบบริหารงานจอดรถยนต์   |
|                                  | Park Matic                        |
+----------------------------------+-----------------------------------+
| บริษัท จอห์สัน คอนโทรล               | งานบำรุงรักษาระบบปรับอากาศ           |
| อินเตอร์เนชั่นแนล(ประเทศไทย) จำกัด    |                                   |
|                                  | - อาคาร Erawan Bangkok            |
+----------------------------------+-----------------------------------+
| บริษัท วิศวกรรมเคมี จำกัด             | เคมีสำหรับCooling Tower             |
+----------------------------------+-----------------------------------+
| บริษัท บอลเทคนิค (ประเทศไทย) จำกัด   | งานบำรุงรักษาระบบน้ำเย็น              |
+----------------------------------+-----------------------------------+
| บริษัท เอส แอล เพาเวอร์ ซิสเต็มส์ จำกัด | งานบำรุงรักษาระบบสัญญานเตือนภัย        |
|                                  |                                   |
|                                  | - อาคาร Erawan Bangkok            |
+----------------------------------+-----------------------------------+
| บริษัท บลูแก๊ส จำกัด                  | งานบริการตรวจสอบระบบแก๊ส            |
+----------------------------------+-----------------------------------+

นอกจากนี้ บริษัท ได้ปรับปรุงนโยบายด้านงานบริหารอาคาร โดยได้ว่าจ้างบริษัทที่มีประสบการณ์
และความชำนาญในด้านการบริหารอาคาร เข้ามาควบคุมดูแล บำรุงรักษาอุปกรณ์
และระบบอุปกรณ์ภายในอาคาร ตลอดจนบริหารจัดการเกี่ยวกับอาคารสถานที่ (Building
Management, Operation & Maintenance and Building Services)
ของอาคารสำนักงาน และร้านค้าเช่า อันเป็นผลทำให้งานบริหารอาคารของบริษัท
ทั้งในด้านธุรการ, ด้านอาคารและสถานที่ ตลอดจนด้านวิศวกรรม เป็นไปอย่างมีประสิทธิภาพ

  รายชื่อบริษัท ที่ว่าจ้างบริหารจัดการอาคาร

+--------------------------------+-------------------------------------+
| ชื่อผู้รับจ้าง                       | ประเภทงาน                           |
+--------------------------------+-------------------------------------+
| บริษัท โจนส์ แลง ลาซาลล์           | งานควบคุมดูแล บำรุงรักษาอุปกรณ์           |
| แมนเนจเม้นท์ จำกัด                | และอาคารสถานที่                       |
|                                |                                     |
|                                |   - อาคาร เพลินจิต เซ็นเตอร์            |
+--------------------------------+-------------------------------------+
| บริษัท โ                         | งานควบคุมดูแล บำรุงรักษาอุปกรณ์           |
| จนส์ แลง ลาซาลล์ แมนเนจเม้นท์ จำกัด | และอาคารสถานที่                       |
|                                |                                     |
|                                |   - อาคาร Erawan Bangkok            |
+--------------------------------+-------------------------------------+

2.  ผลกระทบต่อสิ่งแวดล้อม

เนื่องจากบริษัทไม่มีการก่อสร้างโครงการใหม่ในส่วนของอาคารสำนักงานและร้านค้าเช่าจึงไม่มีผลกระทบในส่วนนี้

-   ผลกระทบจากกระบวนการผลิตและวัสดุเหลือใช้

  -ไม่มี-

-   การควบคุมโดยหน่วยงานรัฐ

-   บริษัท และบริษัทย่อยจะต้องปฏิบัติตามพระราชบัญญัติควบคุมอาคารสูง และ ข้อกำหนด
    หรือประกาศของกรุงเทพมหานคร

-   การดำเนินการของบริษัทเพื่อลดผลกระทบ

  -ไม่มี-

-   ผลการปฏิบัติจริงเปรียบเทียบกับอัตราสูงสุดตามกฎหมาย

  -ไม่มี-

-   ประวัติการกระทำผิดและแนวทางแก้ไข

  -ไม่มี-